Către medicii de familie din comunitățile unde se desfășoară proiectul *Fiecare Copil în Grădiniță*

Luna an

Vă invităm să sprijiniți efortul echipei locale de a implementa proiectul **,,*Fiecare Copil în Grădiniță”,*** în comunitatea în care sunteţi medic de familie.

Programul de interes național stimulează participarea în învățământul preșcolar a copiilor din familii defavorizate, printr-un pachet de intervenții care are la bază oferirea de tichete sociale pentru grădiniță părinților care își aduc copiii la grădiniță în fiecare zi. În situația în care copiii se îmbolnăvesc, este necesară scutire de la medicul de familie – deoarece dorim și să încurajăm părinții să își aducă copiii la medic atunci când sunt bolnavi, în loc să îi țină acasă netratați sau să le administreze medicamente fără sfatul medicului.

Prin urmare, apelăm la dumneavoastră să eliberaţi scutirile medicale numai în cazuri întemeiate. Este foarte important ca părinții să înţeleagă importanța frecventării zilnice a grădiniţei de către copiii lor și să îşi asume această responsabilitate. Eludarea acestei condiții poate compromite rezultatele programului, care în etapa de pilotare a atins o rată de prezenţă impresionantă – 80% (în localităţile în care nu e această intervenţie frecvenţa zilnică a copiilor săraci este sub 40%). În plus, se efectuează vizite neanunțate de monitorizare în grădinițe, pentru a confirma că prezența este notată corect, și audit lunar de prezență pentru a verifica modul în care sunt justificate absențele copiilor. Prin urmare, scutirile nefondate sau neeliberarea scutirilor la timp pot produce tensiuni în comunitate și pot influența negativ implementarea programului.

Vă mulţumim pentru sprijin şi vă stăm la dispoziţie pentru orice întrebări cu privire la acest program.

Cu consideraţie,

Director Executiv